ПРИЛОЖЕНИЕ

**Контролен списък, който трябва да се използва за евентуалното премахване на временното ограничение на неналожителните пътувания до ЕС**

Целта на настоящия контролен списък е да се намерят общи допирни точки между държавите членки и следователно общ подход за територията на ЕС+ по отношение на оценката дали ситуацията в дадена трета държава и мерките, предприети за ограничаване на разпространението на вируса, все още не са достатъчни за премахване на ограничението на неналожителните пътувания към територията на ЕС+. Контролният списък следва да служи за основа, която държавите членки да използват за обща оценка на третите държави, основаваща се на горепосочените критерии, която може да се използва както за премахване, така и за повторно въвеждане на ограниченията на пътуванията, ако нивото на заразяване се промени. След първоначална оценка на национално равнище въз основа на наличните данни на ECDC и СЗО, на контролния списък, даден в приложението, и на информацията, предоставена от делегациите на ЕС, следва да се проведе първо обсъждане в рамките на „Информационната група за COVID-19 — Вътрешни работи“, за да се изготви проект на списък на държавите, за които ограниченията за пътуване могат да бъдат премахнати. Изготвянето на конкретен координиран подход и по-нататъшното актуализиране на списъка на държавите следва да се извършва в рамките на съществуващата и добре функционираща рамка на механизма на ЕС за интегрирана реакция на политическо равнище при кризи (IPCR). Въз основа на резултатите от обсъжданията в рамките на IPCR Комисията приканва Съвета да предприеме действия с оглед на приемането от шенгенските държави членки, заедно с асоциираните към Шенген държави, на конкретен координиран подход относно списъка на държавите, за които могат да бъдат премахнати ограниченията за пътуване. Този списък следва да се актуализира редовно.

1. Може ли да се смята, че държавата се намира в съпоставима или по-добра епидемиологична обстановка спрямо средното за територията на ЕС+ по отношение на:

а. броя нови заразявания;

б. тенденцията при новите заразявания; и

в. предприетите мерки спрямо COVID-19, като се вземе предвид наличната информация относно аспекти като: тестване, наблюдение, проследяване на контактите, противоепидемични мерки, лечение и докладване.

1. Държавата гарантира ли съпоставимо или по-добро равнище на противоепидемични мерки в сравнение с ЕС от страна на нейните транспортни оператори и оператори на транспортни центрове, включително физическо дистанциране, за да се намали рискът от заразяване, свързан с международни пътувания, в съответствие с препоръките, издадени за транспортния сектор[[1]](#footnote-1) от Европейската комисия, и по-специално с Протокола за здравна безопасност във въздухоплаването[[2]](#footnote-2) във връзка с COVID-19, издаден от Агенцията за авиационна безопасност на Европейския съюз (ЕААБ) и Европейския център за профилактика и контрол върху заболяванията (ECDC), или еквивалентен документ:

а. по време на пътуването до мястото на отпътуване;

б. в местата на отпътуване; и

в. по време на пътуването — от началната до крайната точка.

Следните елементи следва също да бъдат взети под внимание:

г. Спазват ли летищата препоръките на ИКАО за безопасност?

д. Въздушните превозвачи, обслужващи определени маршрути, спазват ли препоръките на ИКАО?

е. Присъстват ли летищата на държавата в списъка на ЕААБ[[3]](#footnote-3)?

ж. Има ли препоръки за избягване на пътуването до тази държава в повечето държави членки?

з. Във връзка с транзитните пътници проверяват ли авиокомпаниите дали държавата на отпътуване е в списъка на държавите, за които ограниченията за пътуване могат да бъдат премахнати?

1. Държавата съгласна ли е да се въведат същите или сходни с тези на ЕС условия на пътуване? Това прилага ли се за всички държави от ЕС и Шенгенското пространство?
2. Държавите — членки на ЕС, и шенгенските държави премахнали ли са своите предупреждения за пътуване за съответната държава?
1. C(2020) 3139. [↑](#footnote-ref-1)
2. <https://www.easa.europa.eu/document-library/general-publications/covid-19-aviation-health-safety-protocol>. [↑](#footnote-ref-2)
3. Засилена дезинфекция на самолетите с цел намаляване на рисковете от предаване на заразата от COVID-19. [↑](#footnote-ref-3)